 Na RICHARD MUNGUTI MPOKEZI wa wageni katika kampuni moja jijini Nairobi alishtakiwa kwa wizi wa Sh368,365 kutoka kwa mwajiri wake. Mbali na shtaka hilo la wizi Wairimu Gichungi alidaiwa alikutwa ameficha nyumbani kwa Sh200,000. Polisi waliochunguza wizi huo walimpata Wairimu ameweka pesa hizo katika makazi yake eneo la Babadogo Nairobi akijua zimeibwa ama kupatikana kwa njia isiyo halali. Wairimu alikana aliiba pesa hizo kutoka kwa JTC Technology Company Limited iliyoko Sarit Centre, Westands, Nairobi mnamo Januari 21,2022. Hakimu mwandamizi Esther Boke alielezwa mshtakiwa alipokea pesa hizo kutokana na kuajiriwa kwake na kampuni hiyo ya ICT. Bi Boke alielezwa Sh200,000 zilipatikana katika makazi yake Wairimu mtaa wa at Babadogo eneo la Ruaraka kaunti ya Nairobi mnamo Feburuari 9. Mshtakiwa aliachiliwa kwa dhamana ya Sh200,000 na mdhamini mmoja ama pesa tasilimu Sh70,000. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  